CELEX: C2007/170/14
Language: el
Date: 2007-07-21 00:00:00
Title: Υπόθεση C-102/05: Διάταξη του Δικαστηρίου (τέταρτο τμήμα) της 10ης Μαΐου 2007 [αίτηση του Regeringsrätten (Σουηδία) για την έκδοση προδικαστικής αποφάσεως] — Skatteverket κατά A και B (Άρθρο 104, παράγραφος 3, πρώτο εδάφιο, του Κανονισμού Διαδικασίας — Ελεύθερη κυκλοφορία κεφαλαίων — Ελευθερία εγκαταστάσεως — Φορολογία — Μερίσματα μετοχών διανεμηθέντων από ομόρρυθμη εταιρία με μικρό αριθμό εταίρων — Κανόνας περί των μισθών — Φορολόγηση των μερισμάτων αυτών ως εισοδημάτων κεφαλαίου — Υπολογισμός κατ' αποκοπή αποδόσεως — Ποσοστό επί του επενδυθέντος κεφαλαίου και επί τμήματος των μισθών — Υποκατάστημα εγκατεστημένο σε άλλη χώρα — Δεν λαμβάνονται υπόψη οι μισθοί των εργαζομένων στο υποκατάστημα αυτό)

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/8
            
         Διάταξη του Δικαστηρίου (τέταρτο τμήμα) της 10ης Μαΐου 2007 [αίτηση του Regeringsrätten (Σουηδία) για την έκδοση προδικαστικής αποφάσεως] — Skatteverket κατά A και B
   (Υπόθεση C-102/05) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Ελεύθερη κυκλοφορία κεφαλαίων - Ελευθερία εγκαταστάσεως - Φορολογία - Μερίσματα μετοχών διανεμηθέντων από «ομόρρυθμη εταιρία με μικρό αριθμό εταίρων» - «Κανόνας περί των μισθών» - Φορολόγηση των μερισμάτων αυτών ως εισοδημάτων κεφαλαίου - Υπολογισμός κατ' αποκοπή αποδόσεως - Ποσοστό επί του επενδυθέντος κεφαλαίου και επί τμήματος των μισθών - Υποκατάστημα εγκατεστημένο σε άλλη χώρα - Δεν λαμβάνονται υπόψη οι μισθοί των εργαζομένων στο υποκατάστημα αυτό)
   (2007/C 170/14)
   Γλώσσα διαδικασίας: η σουηδική
   Αιτούν δικαστήριο
   Regeringsrätten
   Διάδικοι
   Skatteverket
   κατά
   A και B
   Αντικείμενο της υποθέσεως
   Αίτηση εκδόσεως προδικαστικής αποφάσεως — Regeringsrätten — Ερμηνεία των άρθρων 56 ΕΚ και 58 ΕΚ — Φορολόγηση μερισμάτων διανεμομένων από μικρές ανώνυμες εταιρίες — Φορολογική έκπτωση αντιστοιχούσα σε πλασματική απόδοση του επενδυθέντος κεφαλαίου η οποία λαμβάνει υπόψη τους μισθούς που κατέβαλαν η εταιρία και οι θυγατρικές της ή τα υποκαταστήματά της στον βαθμό που οι μισθοί αυτοί φορολογούνται στη Σουηδία — Συνυπολογισμός των μισθών που κατέβαλε υποκατάστημα εντός τρίτου κράτους
   Διατακτικό της διατάξεως
   Το Δικαστήριο διατάσσει:
   Εθνικό μέτρο το οποίο, στο πλαίσιο της φορολογίας μερισμάτων μετοχών ως εισοδημάτων κεφαλαίου εντός του ορίου κατ' αποκοπή αποδόσεως, υπολογιζομένης με την εφαρμογή συγκεκριμένου ποσοστού σε βάση περιλαμβάνουσα, πλην του επενδυθέντος από τον μέτοχο κεφαλαίου, τμήμα των μισθών που καταβάλλονται στους εργαζομένους της εταιρίας που διανέμει μερίσματα, απαγορεύει να λαμβάνονται υπόψη οι μισθοί των εργαζομένων που απασχολούνται σε υποκατάστημα της εταιρίας αυτής, ή σε θυγατρική της, σε τρίτη χώρα, θίγει προεχόντως την άσκηση της ελευθερίας εγκαταστάσεως κατά την έννοια των άρθρων 43 επ. ΕΚ. Δεν μπορεί να γίνει επίκληση των άρθρων αυτών σε κατάσταση αφορώσα την εγκατάσταση εταιρίας κράτους μέλους σε τρίτη χώρα.
   
      (1)  ΕΕ C 106 της 30.4.2005.